उनले फेरि दुईसयवटा बट्टाई थपे । फूल पार्ने बट्टाई नै किनेर ल्याए । बजारमा विक्री नभएका अण्डा ह्याचरीमा लगेर चल्ला निकाल्नका लागि दिन थाले । एउटा अण्डाको चल्ला निकाल्न ६ रुपैयाँ तिर्नुपर्छ । अब कृष्णमानले बट्टाई किन्न छोडे । अण्डा लगेर चल्ला निकाल्न दिन्छन् र तिनै चल्ला ल्याएर हुर्काउँछन् । साना चल्ला हुर्काउन अलि कठिन छ । २५ देखि ३५ डिग्री सेल्सियसको तापक्रममा राख्नुपर्छ । तीन हप्तासम्म चल्लालाई तापक्रम दिनु पर्छ ।
